Beszámoló a WJCC2020-on a fiú csapat szerepléséről.

Fő gondolatként részben elégedett vagyok a fiúk eredményével, az előzetes elvárásokat teljesítették, túlteljesíteni sajnos nem sikerült.

* A csapategység tökéletes volt, mindig mindenben segítették, támogatták egymást, a széthúzás, vita legapróbb jele sem merült fel.
* Milánt tökéletesen sikerült beilleszteni a csapatba István helyett.
* Az alapszakaszt 3:4-es aránnyal zártuk, de a körbeverések és a draw eredmények alapján ez csak a csoport hatodik helyét és egyben az összesített tizenhatodik helyét jelentette.

Pár szóban a felkészülésről, gyakorlatilag úgyis az határozza meg a várható/elvárható teljesítményt:

* A szövetség ebben az évben is megtartotta az előző évi gyakorlatát miszerint nem különböző csapatokból összeválogatott játékosokból állt a válogatott, hanem a felnőtt csapatokhoz hasonlóan a vb-re kvalifikáló versenyt megnyerő csapat képviselhette az országot
* Véleményem szerint ez is elősegítette a játékosok közötti egységet, összhangot, arra már külön nem kellett kiemelt hangsúlyt fektetni.
* A felkészülést nehezítette, hogy az öt fiú három különböző csapat tagjaként három különböző világversenyre készült (felnőtt EB, Junior VB, YOG) amik időpontjai nagyon közel estek egymáshoz, nagyon nehéz volt az egyeztetés, hogy melyik fiú, melyik csapattal edzésén vegyen részt, illetve melyik csapat tagjaként vegyen részt (bármilyen) felkészülési versenyen. Ez egyrészt a terhelésüket növelte meg aránytalanul, másrészt folyamatosan alkalmazkodniuk kellett az aktuális csapathoz és az ott betöltött pozícióhoz.
* Viszont a kvalifikációs verseny késői időpontja ugyanúgy teljes egészében determinálta a felkészülés lehetőségeit, mint múlt évben. Pont ezért a felkészülésünket már egy végleges és folyamatban lévő a felnőtt EB-re készülő csapat felkészülési tervéhez kellett igazítani. Ezt a problémát már az előző beszámolómban is említettem. Az idő rövidsége miatt csak két külföldi versenyre tudott elmenni a csapat és ott sem volt válogatási lehetőség, oda mentek, ahol még volt nevezési lehetőség. Mindkét verseny (Oberstdorf és Hamburg) junior torna volt, mindkét helyen a második helyen szerepeltek
* Sokkal szerencsésebb lenne, ha ide is ugyanúgy a tavaszi OB kvalifikálna (mint a felnőtteknél), szakmai szempontból sokkal hatékonyabb felkészülést lehetne folytatni és ezáltal eredményesebb szereplést lehetne nyújtani/elvárni.
* Anyagi oldalról is jobban lehetne menedzselni a felkészülést, sokkal praktikusabban lehetne felhasználni a szövetségi támogatást és eleget tenni a szövetségi elvárásoknak

A versenyről és a fiúk teljesítményéről:

* Elősegíti az elemzést, hogy ugyanazon a helyszínen (Lohja), ugyanannyi meccset (7) játszott lényegében ugyanaz a csapat (egyedül a tartalék személye változott), ezáltal nagyon jól hasonlítható a két egymást követő VB eredménye, teljesítménye.
* A csapat teljesítménye nagyon hasonló volt az előző évihez, ha a csapatot egységben vizsgáljuk, viszont, ha az egyéni teljesítményt vizsgáljuk akkor már vannak eltérések (mind javulás, mind gyengülés irányban), ezeket a számokat a csatolt táblázat tartalmazza, onnan minden kiolvasható.
* Ami ebből nem látszik az az, hogy a mezőny múlt évhez képest is sokat fejlődött, erősebbek lettek az ellenfelek, nagyon jó és színvonalas meccseket játszottunk, illetve tudtunk nézni.
* A fiúknak a fejlődésükhöz az tudná a legjobban segíteni, ha tervezhetőbb lenne a felkészülési időszakuk, de leginkább, ha tovább tudnák gyűjteni a nemzetközi tapasztalatot különben nagyon nehéz helyzetbe sodorjuk magunkat. El kellene tudni indulniuk olyan versenyeken, ahol legalább ilyen tudású és felkészülésű csapatokkal tudnak játszani, mint akik a VB-n is szerepeltek (pl egy EJCT verseny, vagy egy Kolibri kupa)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2020 |  |  |  |  |  |  |  |  |
|  | **Milán** | **Zsombor** | **Ottó** | **Lőrinc** | **Kristóf** | eredmény |  | Meccsátlag |
| **Kazah** |  | 53 | 63 | 63 | 59 | 5-7 |  | 60 |
| **Ausztria** |  | 64 | 63 | 56 | 58 | 6-8 |  | 60 |
| **Svédország** |  | 78 | 50 | 81 | 66 | 2:5 |  | 69 |
| **Finn** |  | 53 | 83 | 73 | 72 | 8:6 |  | 70 |
| **Francia** |  | 59 | 56 | 84 | 58 | 5:4 |  | 64 |
| **Cseh** |  | 58 | 67 | 55 | 48 | 2:5 |  | 57 |
| **Kína** | 79 |  | 54 | 73 | 83 | 9:1 |  | 72 |
| egyéni átlag | 79 | 61 | 62 | 69 | 63 |  |  | **65** |
|  |  | 108,35% | 86,17% | 94,91% | 102,54% |  |  |  |
| 2019 |  |  |  |  |  |  |  |  |
|  | **István** | **Zsombor** | **Ottó** | **Lőrinc** | **Kristóf** | eredmény |  |  |
| **Cseh** |  | 55 | 67 | 64 | 46 | 3:6 |  | 58 |
| **Hongkong** | 63 |  | 69 | 69 | 48 | 10:6 |  | 62 |
| **Olasz** |  | 61 | 77 | 78 | 47 | 3:6 |  | 66 |
| **Lett** |  | 56 | 66 | 61 | 44 | 6:7 |  | 57 |
| **Orosz** |  | 72 | 68 | 71 | 76 | 7:6 |  | 72 |
| **Szlovák** |  | 75 | 82 | 88 | 91 | 6:1 |  | 84 |
| **Ausztria** |  | 74 | 77 | 80 | 81 | 8:7 |  | 78 |
| egyéni átlag | 63 | 56 | 72 | 73 | 62 |  |  | **66** |

|  |  |  |
| --- | --- | --- |
| 2020 |  |  |
| Meccsenként írt pont | 5,29 | 86,05% |
| Meccsenként kapott pont | 5,14 | 92,31% |
|  |  |  |
|  |  |  |
|  |  |  |
| Győztes meccsek átlaga | 67 | 89,86% |
| Vesztes meccsek átlaga | 61 | 102,01% |
|  |  |  |
|  |  |  |
|  |  |  |
| 2019 |  |  |
| Meccsenként írt pont | 6,14 | 116,22% |
| Meccsenként kapott pont | 5,57 | 108,33% |
|  |  |  |
|  |  |  |
| Győztes meccsek átlaga | 74 | 111,28% |
| Vesztes meccsek átlaga | 60 | 98,03% |